Patvirtinta Pandėlio universalaus daugiafunkcio centro direktorės 2019 m. gruodžio 30 d. įsakymu Nr. V - 14

# GYVENTOJŲ PAJAMŲ MOKESČIO (1,5 PROC. GPM), GAUTO PAGAL LIETUVOS RESPUBLIKOS LABDAROS IR PARAMOS ĮSTATYMĄ GAVIMO, APSKAITOS IR PANAUDOJIMO TVARKOS APRAŠAS

1. **BENDROSIOS NUOSTATOS**
2. Šis aprašas reglamentuoja 1,5 proc. GPM gavimo, apskaitos ir panaudojimo tvarką Pandėlio universaliame daugiafunkciame centre (toliau- Centras), įgyvendinančiame neformaliojo vaikų švietimo, ikimokyklinio ir priešmokyklinio ugdymo programas, bei kultūrinę veiklą.
3. Vadovaujantis Lietuvos Respublikos labdaros ir paramos įstatymu, patvirtintu 1993 m. birželio 4 d. Nr. I-172 (Žin. 1995, Nr. 107-2398, 2000, Nr.61-1818, 2004, Nr. 73-2524, 2005, Nr. 4-96), Centras turi teisę gauti iki 1,5 proc. gyventojų pajamų mokesčio sumos, kurią Lietuvos Respublikos gyventojas, pareiškęs norą, gali pervesti Centrui.
4. Centras 2011 m. rugpjūčio mėn. yra įregistruotas Valstybiniame registrų centre.
5. 1,5 proc. GPM lėšos apskaitomos vadovaujantis labdaros ir paramos įstatymo numatyta tvarka, atskiriant nuo biudžeto lėšų. Tam tikslui Luminor Bank AB atidaryta atskira paramos gavėjo sąskaita – LT57 4010 0415 0021 9883.

# PARAMOS LĖŠŲ PANAUDOJIMO PLANAVIMAS

1. Paramos lėšų panaudojimas planuojamas kiekvienų naujų kalendorinių metų sausio- gruodžio mėnesiams, paskirstant sąmatoje ketvirčiais, prieš tai išanalizavus bendruomenės poreikius bei situaciją Centre.
2. Atsiradus nenumatytam atvejui, galima paramos lėšų panaudojimo planą koreguoti, suderinus su Centro taryba.

# LĖŠŲ APSKAITA, PANAUDOJIMO IR PIRKIMŲ VYKDYMAS

1. Lėšų surinkimo ir panaudojimo apskaitą atlieka Centrą aptarnaujantis Rokiškio r. savivaldybės administracijos centralizuotos buhalterinės apskaitos skyrius. Tiesiogiai už apskaitą atsako Centrą aptarnaujanti buhalterė.
2. Paramos lėšų panaudojimui pritarti turi Centro taryba, atsižvelgdama į Centro poreikius ir tais metais gautų lėšų sumą.
3. Lėšos gali būti naudojamos:
   1. bendro naudojimo ugdymo priemonėms įsigyti mokinių kompetencijų ugdymui;
   2. trumpalaikiam ir ilgalaikiam turtui įsigyti;
   3. pagal Paramos davėjo nurodytą paskirtį, kai sudaroma paramos teikimo sutartis, kurioje ši sąlyga nurodyta.
4. Lėšų naudojimo viešąjį pirkimą vykdo viešųjų pirkimo organizatorius arba viešųjų pirkimų komisija.

# ATSISKAITYMO BENDRUOMENEI TVARKA

1. Apie 1,5 proc. GPM lėšų panaudojimą Centro direktorius atsiskaito Centro tarybai, pasibaigus biudžetiniams metams.

# BAIGIAMOSIOS NUOSTATOS

1. 1,5 proc. GPM lėšų panaudojimas vykdomas vadovaujantis Pandėlio universalaus daugiafunkcio centro direktoriaus patvirtintu 1,5 proc. GPM (gautų pagal LR labdaros ir paramos įstatymą) gavimo, apskaitos ir panaudojimo tvarkos aprašu.
2. Šis aprašas skelbiamas Centro internetinėje svetainėje.
3. Šis aprašas gali būti keičiamas nepažeidžiant Lietuvos Respublikos labdaros ir paramos įstatymo.